Vastaa päihdetilannekyselyyn ja kerro mielipiteesi alueesi päihdetilanteesta

Etelä-Karjalan hyvinvointialueen ehkäisevä päihdetyö toteuttaa yhteistyössä kuntien ja viranomaistoimijoiden kanssa Pakka-toimintamallia, jonka tavoitteena on ehkäistä päihteiden, tupakka- ja nikotiinituotteiden sekä rahapelien haittoja. Yksi keskeinen toimenpide on joka toinen vuosi toteutettava päihdetilannekysely.

Kyselyssä kartoitetaan eteläkarjalaisten näkemyksiä keinoista, joilla voidaan ehkäistä haittoja ja vähentää päihteiden käyttöä. Tuloksia hyödynnetään ehkäisevän päihdetyön kehittämisessä sekä hyvinvointialueen että kuntien palveluissa. Saaduista tuloksista tiedotetaan yleisesti, eikä yksittäisiä vastauksia voida tunnistaa.

Kyselyyn voi vastata kuka tahansa eteläkarjalainen. Alaikäiset ohjautuvat automaattisesti heille suunnattuun kyselyyn ja 65 vuotta täyttäneille on omia kysymyksiä. Kysely on avoinna 9.1. - 9.2.2025 ja vastaaminen on täysin anonyymia.

Halutessasi voit osallistua kyselyn jälkeen arvontaan jättämällä yhteystietosi.

Aikuisten palkintona arvotaan yllätyksellinen Tipaton ämpäri.

Nuorille osallistujille arvotaan pieni yllätyspalkinto.

Arvonnassa käytettävät yhteystiedot käsitellään erillään kyselyvastauksista. Arvonta suoritetaan viimeistään 11.2.2025 ja voittajiin otetaan yhteyttä henkilökohtaisesti

Pääset vastaamaan kyselyyn tästä: https://link.webropol.com/s/pakka2025

Kiitos jo etukäteen arvokkaista näkemyksistäsi!

Lisätietoja:

Sanna Ahtiainen, ehkäisevän päihdetyön asiantuntija, p. 040 7405 527, sanna.ahtiainen@ekhva.fi
Ulla Peippo, ehkäisevän päihdetyön asiantuntija, p. 040 8278 779, ulla.peippo@ekhva.fi